การจัดการ

1.  โครงสร้างการจัดการ*

*ข้อมูล ณ วันที่ 31 ธันวาคม 2550

โครงสร้างกรรมการบริษัท

โครงสร้างกรรมการของบริษัท ฯ ประกอบด้วยคณะกรรมการ 5 คณะ คือ คณะกรรมการบริษัท
คณะกรรมการบริหาร คณะกรรมการตรวจสอบ คณะกรรมการพิจารณาค่าตอบแทน
และคณะกรรมการสรรหา ซึ่งมีรายละเอียดดังนี้

1. คณะกรรมการบริษัท

ณ วันที่ 31 ธันวาคม 2550 คณะกรรมการบริษัท ประกอบด้วยกรรมการทั้งสิ้นจำนวน 12 ท่าน
ดังมีรายชื่อ

ต่อไปนี้

+------------------------+---------------------------------------------+
| ชื่อ-นามสกุล              | ตําแหน่ง                                      |
+------------------------+---------------------------------------------+
| 1. ดร.วิษณุ เครืองาม      | ประธานกรรมการและกรรมการอิสระ                 |
+------------------------+---------------------------------------------+
| 2. พลตํารวจโทจารักษ์      | รองประธานกรรมการและประธานกรรมการบริหาร       |
| แสงทวีป*                |                                             |
+------------------------+---------------------------------------------+
| 3. นายศักดิ์ชัย ธนบุญชัย     | รอง                                         |
|                        | ประธานกรรมการและประธานกรรมการพิจารณาค่าตอบแทน |
+------------------------+---------------------------------------------+
| 4. นายสัญญา ศรายุทธ*     | รองประธานกรรมการและกรรมการสรรหา             |
+------------------------+---------------------------------------------+
| 5. นายแพทย์อติรัชต์ จรูญศรี* | กรรมการและกรรมการผู้จัดการ                     |
+------------------------+---------------------------------------------+
| 6. นายสมพล วงศ์อุไร*     | กรรมการและกรรมการพิจารณาค่าตอบแทน             |
+------------------------+---------------------------------------------+
| 7. นายบัณฑูร ชุณหสวัสดิกุล   | กรรมการและประธานกรรมการสรรหา                |
+------------------------+---------------------------------------------+
| 8. นายจรัญ วิวัฒน์เจษฎาวุฒิ  | กรรมการและกรรมการสรรหา                      |
+------------------------+---------------------------------------------+
| 9. พลตรีจิระเดช โมกขะสมิต | กรรมการ/กรรมการพิจารณาค่าตอบแทนและกรรมการอิสระ |
+------------------------+---------------------------------------------+
| 10. นายประมวลชัย        | ประธานกรรมการตรวจสอบและกรรมการอิสระ          |
| ทวีเศรษฐ์                |                                             |
+------------------------+---------------------------------------------+
| 11. นายกระจ่าง          | กรรมการและกรรมการตรวจสอบและกรรมการอิสระ      |
| จารุพฤกษ์พันธ์             |                                             |
+------------------------+---------------------------------------------+
| 12. ดร.วิษณุ พะลายานนท์   | กรรมการและกรรมการตรวจสอบและกรรมการอิสระ      |
+------------------------+---------------------------------------------+

  หมายเหตุ* : - เลขานุการบริษัท คือ นายพงษ์ศักดิ์ คณิช
  ได้รับการแต่งตั้งให้ดำรงตำแหน่งเลขานุการบริษัท ตามมติที่

  ประชุมคณะกรรมการบริษัท ครั้งที่ 12/2550 เมื่อวันที่ 13 ธันวาคม 2550

- ดร.วิษณุ พะลายานนท์ ลาออกจากการดำรงตำแหน่งกรรมการบริษัท เมื่อวันที่ 3 ธันวาคม 2550

  - พลตรีจิระเดช โมกขะสมิต ลาออกจากการดำรงตำแหน่งกรรมการบริษัท เมื่อวันที่ 3 ธันวาคม
  2550

  - *ผู้มีอำนาจลงนามผูกพันบริษัท คือ
  กรรมการสองคนลงลายมือชื่อร่วมกันและประทับตราสําคัญของบริษัท

ขอบเขตอำนาจหน้าที่ของคณะกรรมการบริษัท

1. คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
และมติของที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท
โดยอาจมอบหมายให้บุคคลใดบุคคลหนึ่ง

หรือหลายคนปฏิบัติการอย่างใดอย่างหนึ่งแทนคณะกรรมการได้
แต่จะมอบหมายให้บุคคลอื่นปฏิบัติการแทนตนใน

ฐานะกรรมการมิได้

2. กำหนดเป้าหมาย แนวทาง และนโยบายในการประกอบธุรกิจของบริษัท
รวมทั้งควบคุมดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
เว้นแต่เรื่องที่กฎหมายกำหนดให้ต้องได้

มติจากที่ประชุมผู้ถือหุ้น เช่นการขายหรือโอนกิจการของบริษัททั้งหมดหรือบางส่วนที่สำคัญ
การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท การเพิ่มทุน การลดทุน
การออกหุ้นกู้ การแก้ไขข้อบังคับหรือหนังสือบริคณห์สนธิ
รวมทั้งการอื่นใดที่กำหนดไว้ภายใต้บทบัญญัติของกฎหมายว่าด้วยหลักทรัพย์และตลาดหลักทรัพย์
และ/หรือข้อกำหนดของตลาดหลักทรัพย์แห่งประเทศไทย เป็นต้น

3. อนุมัติแผนงานการประกอบธุรกิจและกลยุทธ์ทางธุรกิจ รวมทั้งอนุมัติงบประมาณประจำปี 2550
ของบริษัทที่นำเสนอโดยคณะกรรมการบริหาร

4. อนุมัติการทำธุรกรรมเกี่ยวกับการจัดหาเงินและบริหารเงิน เช่น การเปิดบัญชีธนาคาร
การกู้ยืมเงิน เป็นต้น

5. พิจารณาอนุมัติการจัดทำนิติกรรมสัญญาที่ผูกพันบริษัท

6. กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น

7. คณะกรรมการมีหน้าที่ต้องจัดให้มีการทำงบดุลและบัญชีกำไรขาดทุน ณ
วันสิ้นสุดของรอบปีบัญชีของบริษัทโดยมีคณะกรรมการตรวจสอบเป็นผู้ตรวจสอบ
พิจารณารับรองรายงานทางการเงินเพื่อจัดทำและนำเสนอต่อที่

ประชุมผู้ถือหุ้นในการประชุมสามัญประจำปีเพื่อพิจารณาอนุมัติต่อไป

2. คณะกรรมการบริหาร

ณ วันที่ 31 ธันวาคม 2550 คณะกรรมการบริหารของบริษัท
ประกอบด้วยกรรมการบริหารจํานวนทั้งสิ้น 4 ท่าน ดังมีรายชื่อต่อไปนี้

  --------------------------------- -------------------------------------
  ชื่อ-นามสกุล                         ตําแหน่ง

  1. พลตํารวจโทจารักษ์ แสงทวีป          ประธานกรรมการบริหาร

  2. นายแพทย์อติรัชต์ จรูญศรี             กรรมการบริหาร

  3. นายสมพล วงศ์อุไร                 กรรมการบริหาร

  4. นายสัญญา ศรายุทธ                 กรรมการบริหาร
  --------------------------------- -------------------------------------

ขอบเขตอํานาจหน้าที่ของคณะกรรมการบริหาร

1. มีอำนาจจัดการและบริหารงานของบริษัทให้เป็นไปตามกฎหมาย วัตถุประสงค์ ข้อบังคับของบริษัท
มติที่ประชุมผู้ถือหุ้น ตลอดจนมติที่ประชุมคณะกรรมการบริษัท

2.
จัดทำเสนอแนะและกำหนดนโยบายการดำเนินธุรกิจและกลยุทธ์ทางธุรกิจของบริษัทต่อคณะกรรมการบริษัท

3. จัดทำแผนทางธุรกิจ อำนาจการบริหารงาน งบประมาณประจำปี
เพื่อนำเสนอต่อคณะกรรมการบริษัท

4.  พิจารณาอนุมัติการใช้จ่ายเงินเพื่อธุรกิจปกติของบริษัท เช่น การอนุมัติรายจ่ายลงทุน
    การอนุมัติค่าใช้จ่ายบริหารต่างๆ เป็นต้น
    ตามขอบเขตวงเงินที่กำหนดไว้ในอำนาจดำเนินการของบริษัท

5.  ดำเนินการตามแผนทางธุรกิจ
    และกลยุทธ์ทางธุรกิจให้เป็นไปตามแผนงานหรือนโยบายที่ได้นำเสนอและผ่านการอนุมัติจากที่ประชุมคณะกรรมการบริษัท

6.  ปฏิบัติหน้าที่อื่นๆตามที่ได้รับมอบหมายจากคณะกรรมการบริษัทในแต่ละคราว

3. คณะกรรมการตรวจสอบ

ณ วันที่ 31 ธันวาคม 2550 คณะกรรมการตรวจสอบของบริษัท ประกอบด้วยกรรมการจํานวนทั้งสิ้น
3 ท่าน ดังมีรายชื่อต่อไปนี้

+----------------------------------+-----------------------------------+
| ชื่อ-นามสกุล                        | ตําแหน่ง                            |
+----------------------------------+-----------------------------------+
| 1. นายประมวลชัย ทวีเศรษฐ์           | ป                                 |
|                                  | ระธานกรรมการตรวจสอบและกรรมการอิสระ |
+----------------------------------+-----------------------------------+
| 2. นายกระจ่าง จารุพฤกษ์พันธ์          | กรรมการตรวจสอบและกรรมการอิสระ      |
+----------------------------------+-----------------------------------+
| 3. ดร.วิษณุ พะลายานนท์*             | กรรมการตรวจสอบและกรรมการอิสระ      |
+----------------------------------+-----------------------------------+

โดยมีนางสาวเพ็ญฤดี จิตเลขา เป็นเลขานุการ

หมายเหตุ* ดร.วิษณุ พะลายานนท์
ขอลาออกจากการดำรงตำแหน่งกรรมการบริษัทและกรรมการตรวจสอบ

เมื่อวันที่ 3 ธันวาคม 2550

ขอบเขตอํานาจหน้าที่ของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องและเพียงพอ

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
เป็นไปตามข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้ง ผู้สอบบัญชีของบริษัท
รวมถึงการเสนอค่าตอบแทนให้แก่ผู้สอบบัญชีของบริษัท

5.
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจ

สอบ

4. คณะกรรมการสรรหา*

ณ วันที่ 31 ธันวาคม 2550 คณะกรรมการสรรหาของบริษัท ประกอบด้วยกรรมการ จํานวนทั้งสิ้น 3
ท่าน ดังมีรายชื่อต่อไปนี้

+----------------------------------+-----------------------------------+
| ชื่อ-นามสกุล                        | ตําแหน่ง                            |
+----------------------------------+-----------------------------------+
| 1.นายบัณฑูร ชุณหสวัสดิกุล              | ประธานกรรมการสรรหา                |
+----------------------------------+-----------------------------------+
| 2.นายสัญญา ศรายุทธ                 | กรรมการสรรหา                      |
+----------------------------------+-----------------------------------+
| 3.นายจรัญ วิวัฒน์เจษฎาวุฒิ             | กรรมการสรรหา                      |
+----------------------------------+-----------------------------------+

โดยมีนางสาวสุวรรณา อัตตวิโรจนกุล เป็นเลขานุการ

กุล หมายเหตุ *แต่งตั้งตามมติคณะกรรมการบริษัท ครั้งที่ 9 /2550 วันที่ 13 กันยายน 2550

ขอบเขตอำนาจหน้าที่ และความรับผิดชอบของคณะกรรมการสรรหา

1. กำหนดหลักเกณฑ์ในการสรรหาบุคลที่มีคุณสมบัติเหมาะสมเพื่อดำรงตำแหน่งกรรมการ ที่ปรึกษา
และ

ผู้บริหารระดับสูง

2. กำหนดวิธีการคัดเลือกบุคลเพื่อเข้ามาดำรงตำแหน่ง

3. สรุปผลคัดเลือก และนำเสนอคณะกรรมการบริษัท หรือคณะกรรมการบริหารเพื่อพิจารณาแต่งตั้ง

5. คณะกรรมการพิจารณาค่าตอบแทน

ณ วันที่ 31 ธันวาคม 2550 คณะกรรมการพิจารณาค่าตอบแทน ประกอบด้วยกรรมการ จํานวนทั้งสิ้น
3 ท่าน ดังมีรายชื่อต่อไปนี้

  ---------------------------------- ------------------------------------
  ชื่อ-นามสกุล                          ตําแหน่ง

  1. นายศักดิ์ชัย ธนบุญชัย                 ประธานกรรมการพิจารณาค่าตอบแทน

  2. พลตรีจิระเดช โมกขะสมิต*            กรรมการพิจารณาค่าตอบแทน

  3. นายสมพล วงศ์อุไร                  กรรมการพิจารณาค่าตอบแทน
  ---------------------------------- ------------------------------------

โดยมีนางปริญดา วงษ์สกุล เป็นเลขานุการ

หมายเหตุ *พลตรีจิระเดช โมกขะสมิตได้ขอลาออกจากการดำรงตำแหน่งกรรมการบริษัท
และกรรมการพิจารณาค่าตอบแทน

  เมื่อวันที่ 3 ธันวาคม 2550

ขอบเขตอำนาจหน้าที่ และความรับผิดชอบของคณะกรรมการสรรหา

1. กำหนดหลักเกณฑ์ในการจ่ายค่าตอบแทนของคณะกรรมการหรือผู้บริหารระดับสูง

2. กำหนดรูปแบบและวิธีการจ่ายค่าตอบแทนในการแต่ละตำแหน่ง

3. สรุปความเห็นค่าตอบแทนและนำเสนอคณะกรรมการเพื่อพิจารณาแต่งตั้ง

6. เจ้าหน้าที่บริหาร*

ณ วันที่ 31 ธันวาคม 2550 บริษัทมีเจ้าหน้าที่บริหารจํานวนทั้งสิ้น 6 ท่าน ดังมีรายชื่อต่อไปนี้

  ---------------------------------- ------------------------------------
  ชื่อ-นามสกุล                          ตําแหน่ง

  1. นายแพทย์อติรัชต์ จรูญศรี              กรรมการผู้จัดการ/ผู้อํานวยการใหญ่

  2. นายแพทย์ธงชัย ฉัตรยิ่งมงคล           ผู้อํานวยการแพทย์โรงพยาบาลศิครินทร์

  3. นายแพทย์เขตโสภณ จัตวัฒนกุล          ผู้อํานวยการแพทย์โรงพยาบาลรัทรินทร์

  4. นายสุรศักดิ์ สุตมาส                  ผู้อํานวยการฝ่ายบริหาร

  5. นางสุรีรัตน์ ลีลม                    ผู้อํานวยการฝ่ายบัญชีและการเงิน

  6. นายพงษ์ศักดิ์ คณิช                   ผู้อํานวยการสำนักกฎหมาย
  ---------------------------------- ------------------------------------

  หมายเหตุ *เจ้าหน้าที่บริหารตามคำนิยาม “ผู้บริหาร”
  ของสำนักงานคณะกรรมการกำกับหลักทรัพย์และตลาดหลักทรัพย์

  รายละเอียดตามเอกสารแนบ1 ในส่วนที่ 3

  ขอบเขตอํานาจหน้าที่ของกรรมการผู้จัดการ

กรรมการผู้จัดการมีอำนาจหน้าที่ในการบริหารจัดการบริษัทฯ ตามที่ได้รับมอบหมายจากคณะกรรมการ

บริษัทฯ และดำเนินการตามวัตถุประสงค์ของการประกอบธุรกิจของบริษัทฯ ในทางการค้าปกติ
รวมทั้งการบริหารและจัดการใดๆ ให้เป็นไปตามแผนงานทางธุรกิจ
และงบประมาณตามที่คณะกรรมการได้พิจารณาอนุมัติ ทั้งนี้
ให้กรรมการผู้จัดการสามารถมอบอำนาจให้บุคคลอื่นเพื่อปฏิบัติหน้าที่แทนตนได้

อย่างไรก็ตาม การมอบอำนาจดังกล่าวต้องไม่ทำให้กรรมการผู้จัดการ
หรือบุคคลที่ได้รับมอบอำนาจจากกรรมการผู้จัดการสามารถอนุมัติรายการที่ตน
หรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

รายละเอียดเกี่ยวกับคณะกรรมการ ผู้บริหาร และผู้มีอำนาจควบคุมของบริษัท (เอกสารแนบ 1)

รายละเอียดเกี่ยวกับกรรมการของบริษัทย่อย (เอกสารแนบ 2)

9.2 การสรรหากรรมการ

การคัดเลือกบุคคลที่จะแต่งตั้งเป็นกรรมการของบริษัท
จะดำเนินการโดยที่ประชุมผู้ถือหุ้นโดยไม่ผ่านขั้นตอนของคณะกรรมการสรรหา ตามข้อบังคับของบริษัท
จำนวนคณะกรรมการจะต้องมีไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และสำหรับวิธีการในการแต่งตั้งกรรมการของบริษัทซึ่งกำหนดไว้ในข้อบังคับบริษัทสามารถสรุปได้ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.
ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลําดับเป็นผู้ได้รับการเลือกตั้งเป็นกรรมการเท่ากับจํานวนกรรมการที่พึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลําดับถัดลงมามีคะแนนเสียงเท่ากันเกินจํานวนกรรมการที่จะพึงมีหรือจะพึงเลือกตั้งได้ในครั้งนั้น
ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

บริษัท ฯ ได้กำหนดนโยบายค่าตอบแทนกรรมการไว้อย่างชัดเจน
โดยได้ขออนุมัติจากที่ประชุมผู้ถือหุ้นและ

สำหรับค่าตอบแทนผู้บริหารเป็นไปตามหลักการและนโยบายที่คณะกรรมการกำหนดและเป็นไปตามหลักการกำกับดู

แลกิจการที่ดี ซึ่งเกี่ยวกับการกำหนดค่าตอบแทนผู้บริหาร โดยในปี 2550
จำนวนค่าตอบแทนของกรรมการและผู้

บริหาร(เจ้าหน้าที่บริหาร) มีดังนี้

-   ค่าตอบแทนของกรรมการบริษัท คณะกรรมการบริษัทได้รับค่าตอบแทนในรูปของค่าเบี้ยประชุม

ค่าตอบแทนประจำตำแหน่ง และเงินค่าบำเหน็จในปี 2550 เป็นเงินรวม 7,260, 000.- บาท
ตามรายละเอียดดังนี้

+--------------------+-----------+------------+-----------+------------+
| ประเภทของค่าตอบแทน  | ปี 2549    |            | ปี 2550    |            |
+--------------------+-----------+------------+-----------+------------+
|                    | จํานวนราย  | จํานวนเงิน   | จํานวนราย  | จํานวนเงิน   |
|                    |           |            |           |            |
|                    | (บาท)     | (บาท)      |           | (บาท)      |
+--------------------+-----------+------------+-----------+------------+
| เบี้ยประชุม           | 12        | 1,020,000  | 12        | 2,760,000  |
+--------------------+-----------+------------+-----------+------------+
| ค                  | 12        | 4,225,000  | 12        | 4,500,000  |
| ่าบำเหน็จและค่าตอบแทน |           |            |           |            |
+--------------------+-----------+------------+-----------+------------+

-   ค่าตอบแทนกรรมการบริหารและผู้บริหารบริษัท ประกอบด้วยเงินเดือน โบนัส ซึ่งในปี 2550
    ค่าตอบ

แทนกรรมการบริหาร 4 ท่าน และผู้บริหารบริษัท 6 ท่าน รวมเป็นเงินทั้งสิ้น 16,818,675.- บาท
ตามรายละเอียดดังนี้

+-------------------+------------------------+------------------------+
| ประเภทของค่าตอบแทน | ปี 2549                 | ปี 2550                 |
|                   |                        |                        |
| (หน่วย: บาท)       |                        |                        |
+-------------------+------------------------+------------------------+
| เงินเดือน           | 12,890,940             | 15,019,560             |
+-------------------+------------------------+------------------------+
| โบนัส              | 1,497,700              | 1,799,115              |
+-------------------+------------------------+------------------------+
| รวม               | 14,388,640             | 16,818,675             |
+-------------------+------------------------+------------------------+

-   ค่าตอบแทนอื่น -ไม่มี-

9.4 การกำกับดูแลกิจการ

บริษัทให้ความสำคัญกับการกำกับดูแลกิจการที่ดีในการดำเนินงานของบริษัทอย่างโปร่งใสและเป็นธรรม
อันจะทำให้บรรลุสู่เป้าหมายสำคัญที่จะเพิ่มมูลค่าสูงสุดให้แก่ผู้ถือหุ้นโดยนำหลักการตามแนวทางของตลาดหลักทรัพย์แห่งประเทศไทยมาปรับใช้กับสภาพการประกอบการของบริษัท
ดังต่อไปนี้

  1. นโยบายเกี่ยวกับการกำกับดูแลกิจการ

บริษัทดำเนินธุรกิจภายใต้การกำกับดูแลของคณะกรรมการบริษัท
โดยมีนโยบายที่จะบริหารงานให้มีประสิทธิภาพและรับผิดชอบต่อประโยชน์สูงสุดขององค์กรและผู้มีส่วนได้เสียทุกฝ่ายด้วยความโปร่งใส
เพื่อมิให้เกิดความขัดแย้งทางผลประโยชน์ และเป็นประโยชน์ในระยะยาวต่อผู้ถือหุ้น
โดยในการดำเนินธุรกิจของบริษัทฯได้กำหนดให้มีการปฏิบัติตามข้อบังคับของบริษัทฯ
กฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัทฯ
ตลอดจนการปฏิบัติตามหลักเกณฑ์การเป็นบริษัทที่มีการกำกับดูแลกิจการที่ดี

2. ผู้ถือหุ้น : สิทธิ ความเท่าเทียมกัน

สิทธิของผู้ถือหุ้น : บริษัทมีนโยบายที่จะรักษาสิทธิของผู้ถือหุ้น
โดยมุ่งเน้นให้ผู้ถือหุ้นได้มีโอกาสรับรู้ผลการดำเนินงานในปัจจุบันและแนวทางในการดำเนินงานในอนาคต
โดยมีข้อพึงปฏิบัติ ดังนี้

-   กำหนดการประชุมสามัญประจำปีของผู้ถือหุ้นโดยเลือกเอาวันประชุมที่คาดว่าจะไม่ซ้ำซ้อนกับการ

ประชุมของบริษัทจดทะเบียนอื่นๆ โดยนัดเป็นช่วงต้นเดือนเมษายน แทนการปฏิบัติเดิม

-   แจ้งข้อปฏิบัติให้ผู้ถือหุ้นทราบล่วงหน้า ถึงกฎเกณฑ์ที่จะนำมาใช้ในการประชุม

-   เผยแพร่ข้อมูลการประชุม และข่าวสารต่างๆ ใน Website ของบริษัท

-   กำหนดให้คณะกรรมการทุกคณะเข้าร่วมในการประชุม
    เพื่อเปิดโอกาสให้ผู้ถือหุ้นได้ซักถามได้อย่าง

เต็มที่

-   จัดให้มีเอกสารการประชุมและข้อบังคับฉบับภาษาอังกฤษเพื่ออำนวยความสะดวกแก่ผู้ถือหุ้นต่างชาติ

การปฏิบัติต่อผู้ถือหุ้นอย่างเท่าเทียมกัน :
บริษัทมีนโยบายชัดที่จะปฏิบัติต่อผู้ถือหุ้นทุกรายโดยเท่าเทียมกันไม่ว่าจะถือสัญชาติอื่นที่มิใช่สัญชาติไทย
มีการกำหนดกรอบอำนาจดำเนินการของกรรมการแต่ละชุด
และมีตามมาตรการที่จะป้องกันการใช้ข้อมูลภายในไว้อย่างเคร่งครัด
เพื่อปกป้องสิทธิชั้นพื้นฐานของผู้ถือหุ้นทุกคน กล่าวคือ

-   ประชาสัมพันธ์ให้ผู้ถือหุ้นทราบล่วงหน้าก่อนการประชุมจริง ข้อบังคับของบริษัทกำหนดสิทธิในการ

ออกเสียงที่เท่าเทียมกันคือ หนึ่งหุ้นต่อหนึ่งเสียง

-   ระมัดระวงัไม่ให้มีการทำรายการเกี่ยวโยงกันหรือการปฏิบัติที่ฝ่าฝืนต่อกฎระเบียบของตลาดหลักทรัพย์

แห่งประเทศไทย

-   เชิญชวนให้ผู้ถือหุ้นทุกรายฝ่ายทาง Website
    ของบริษัทให้เสนอชื่อบุคคลเข้ามาเป็นกรรมการผ่านทาง

คณะกรรมการคัดสรร

-   ประกาศล่วงหน้าเป็นเวลาไม่น้อยกว่า 1 เดือน
    ถึงกำหนดวันประชุมสามัญผู้ถือหุ้นพร้อมรายละเอียด

และกฎเกณฑ์ที่จะใช้ในวันประชุม

3. การคำนึงถึงบทบาทของผู้มีส่วนได้เสีย

บริษัทให้ความสำคัญกับสิทธิของผู้มีส่วนได้เสียทุกกลุ่มไม่ว่าจะเป็นสิทธิที่กำหนดโดยกฎหมาย หรือโดย

ข้อตกลง
และพัฒนากลไกการมีส่วนร่วมของผู้มีส่วนได้เสียในการสร้างเสริมผลการดำเนินงานของบริษัท
เพื่อส่งเสริมให้บริษัทสามารถเจริญเติบโตได้อย่างยั่งยืน กล่าวคือ

  ผู้ถือหุ้น :
  บริษัทมีนโยบายที่ชัดเจนเป็นรูปธรรมในอันที่จะรักษาผลประโยชน์ของผู้ถือหุ้นทุกรายมีการ

กำหนดจรรยาบรรณว่าด้วยความรับผิดชอบต่อผู้ถือหุ้นและมีความมุ่งมั่นที่จะทำให้ผลประกอบการเจริญเติบโตอย่างต่อเนื่อง

  พนักงาน : บริษัทปฏิบัติต่อพนักงานอย่างเท่าเทียมกัน มีคู่มือและกฎระเบียบ
  มีระบบงานที่ชัดเจนและ

ดำเนินงานตามระบบโดยเปิดเผยด้วยความเหมาะสม และเป็นธรรม
มีการพัฒนาความสามารถของพนักงานให้เกิดศักยภาพในการปฏิบัติงานอย่างมืออาชีพ
มีการอบรมทางวิชาการตลอดทั้งปีและขอรับรองระบบคุณภาพทุกระบบที่เกี่ยวข้องกับการดำเนินงานของบริษัท

  ลูกค้า :
  บริษัทสร้างความเชื่อมั่นในการเข้าใช้บริการของลูกค้าด้วยการทำให้โรงพยาบาลได้รับการรับรอง

ระบบคุณภาพทางการรักษาพยาบาล HA (Hospital Accreditation) จากกระทรวงสาธารณสุข
ตลอดจนระบบคุณภาพอื่นๆ เช่น ISO 9001, ISO 14001 (สิ่งแวดล้อม), ISO
18001(ความปลอดภัยและชีวอนามัย) ฯลฯ เป็นต้น

คู่ค้า : บริษัทปฏิบัติตามข้อตกลงที่ให้หรือทำไว้กับคู่ค้าหรือ บริษัทคู่สัญญาทุกประการ

  เจ้าหนี้ : บริษัทปฏิบัติตามข้อตกลงและเงื่อนไขที่มีอยู่กับเจ้าหนี้โดยเคร่งครัดตลอดมา

  คู่แข่ง : บริษัทยึดถือ และปฏิบัติกับคู่แข่งอย่างเป็นธรรมภายใต้กรอบการแข่งขันที่ดี
  ไม่มีการใช้วิธีการ

นอกกรอบแต่ประการใด

  สังคม/ชุมชน

  : บริษัทยึดมั่นปฏิบัติตามกรอบในระบบบริหารคุณภาพความปลอดภัย อาชีวอนามัยและสิ่งแวดล้อม

  : บริษัทมีการดำเนินงานที่เข้มงวดกวดขันเพื่อควบคุณและป้องกันความสูญเสียในรูปแบบต่างๆ
  ที่อาจพึง

เกิดขึ้น

  : บริษัทมีนโยบายชัดเจนกับการชดเชยกรณีที่เกิดความเสียหายจากการกระทำใดๆ
  ของบริษัทโดยทันที

และด้วยความเป็นธรรม

4. การประชุมผู้ถือหุ้น

ในการประชุมผู้ถือหุ้น
บริษัทเปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการตรวจสอบการดำเนินการของบริษัท
การซักถาม และการเสนอความคิดเห็นและข้อเสนอแนะต่างๆ ในที่ประชุม
และได้บันทึกประเด็นที่สำคัญไว้ในรายงานการประชุมอย่างครบถ้วน

5. ภาวะผู้นำและวิสัยทัศน์

  คณะกรรมการบริษัทเป็นผู้กำหนดนโยบาย เป้าหมายการดำเนินธุรกิจ แผนธุรกิจ
  ตลอดจนงบประมาณ

ของบริษัท และกำกับดูแลให้ฝ่ายจัดการดำเนินการให้เป็นไปตามนโยบาย เป้าหมาย
และแผนการที่กำหนดไว้อย่างมีประสิทธิภาพและประสิทธิผล
เพื่อประโยชน์สูงสุดของบริษัทและผู้ถือหุ้นโดยรวม
โดยจะมีการติดตามในเรื่องดังกล่าวอย่างสม่ำเสมอในที่ประชุมคณะกรรมการบริษัท

  คณะกรรมการของบริษัทมีแนวทางการดำเนินงานที่จะติดตามดูแลการทำงานของฝ่ายจัดการโดยตลอด

เพื่อกำกับให้เป็นไปตามนโยบายและแก้ไขหากพบเห็นความบกพร่อง

-   คณะกรรมการจัดทำจริยธรรมทางธุรกิจ
    และให้ทุกคนมีส่วนร่วมในการกำกับดูแลรวมทั้งการแสดงความคิด

เห็นได้โดยอิสสระ

-   ส่งเสริมให้กรรมการแต่ละฝ่ายเข้าอบรมทางวิชาการที่ตลาดหลักทรัพย์จัดให้มีขึ้น
    และหลักสูตรที่องค์กรต่างๆ เป็นผู้จัด

-   จัดให้มีการประชุมคณะกรรมการบริษัททุกเดือนและจำนวนครั้งของการประชุมตลอดปี
    สมาชิกในคณะกรรมการสามารถจัดสรรเวลาเข้าร่วมประชุมโดยรวมได้มากกว่า 80%

6. ความขัดแย้งทางผลประโยชน์

บริษัทมีการกำหนดมาตรการป้องกันความขัดแย้งทางผลประโยชน์ที่อาจเกิดขึ้นจากการทำรายการ

ระหว่างกันของบริษัทและบุคคลที่อาจมีความขัดแย้ง
ว่าผู้บริหารและผู้มีส่วนได้เสียจะไม่สามารถเข้ามามีส่วนในการอนุมัติรายการดังกล่าว
ซึ่งรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
นอกจากนี้บริษัทจะจัดให้คณะกรรมการตรวจสอบ หรือผู้สอบบัญชี หรือผู้เชี่ยวชาญอิสระ แล้วแต่กรณี
พิจารณาตรวจสอบและให้ความเห็นเกี่ยวกับความเหมาะสมของราคา
และความสมเหตุสมผลของการทำรายการ
และจะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินตามมาตรฐานบัญชีที่กำหนดโดยสมาคมผู้สอบบัญชีแห่งประเทศไทย

7. จริยธรรมธุรกิจ

บริษัทมิได้มีการกำหนดข้อพึงปฏิบัติเกี่ยวกับจรรยาบรรณของคณะกรรมการบริษัท
และฝ่ายจัดการเป็นลายลักษณ์อักษร
แต่บริษัทถือเป็นหน้าที่พื้นฐานของกรรมการและพนักงานทุกระดับที่จะต้องปฏิบัติหน้าที่ตามภารกิจของตน
การปฏิบัติต่อบริษัท ผู้มีส่วนได้เสียทุกกลุ่ม สาธารณชนและสังคม จะต้องเป็นไปด้วยความซื่อสัตย์สุจริต
และเที่ยงธรรม โดยจะมีการกำหนดข้อห้ามทั้งของผู้บริหารและพนักงานทั่วไป
และบทลงโทษพนักงานที่ปฏิบัติหน้าที่อันอาจก่อให้เกิดความขัดแย้งทางผลประโยชน์
ไว้ในข้อบังคับและระเบียบการบริหารงานบุคคลของบริษัท

8. การถ่วงดุลอำนาจกรรมการที่ไม่เป็นผู้บริหาร

  โครงสร้างกรรรมการของบริษัทประกอบด้วยคณะกรรมการ 5 ชุด คือ คณะกรรมการบริษัท คณะ

กรรมการบริหาร คณะกรรมการตรวจสอบ คณะกรรมการสรรหา
และคณะกรรมการพิจารณาค่าตอบแทน

-   คณะกรรมการทุกฝ่ายมีขอบเขตอำนาจหน้าที่อย่างชัดเจน
    และปฏิบัติงานอย่างมีอิสระปราศจากการ

ครอบงำใดๆ

-   ประธานกรรมการ ประธานกรรมการบริหาร และกรรมการผู้จัดการไม่ได้เป็นบุคคลคนเดียวกัน
    และ

ไม่ได้เป็นสมาชิกในคณะกรรมการชุดย่อย

-   ให้ความโปร่งใสและเป็นอิสระในการปฏิบัติหน้าที่
    จึงได้คัดสรรให้สมาชิกส่วนใหญ่ในคณะกรรมการ

ชุดย่อยเป็นกรรมการอิสระ

  คณะกรรมการของบริษัท ประกอบด้วยกรรมการจำนวน 12 ท่าน โดยมีรายละเอียด ดังนี้

กรรมการที่เป็นผู้บริหาร 4 ท่าน คิดเป็นจำนวนร้อยละ 33.33 ของกรรมการทั้งคณะ

กรรมการที่ไม่ได้เป็นผู้บริหาร 3 ท่าน คิดเป็นจำนวนร้อยละ 25.00 ของกรรมการทั้งคณะ

กรรมการอิสระ 5 ท่าน คิดเป็นจำนวนร้อยละ 41.66 ของกรรมการทั้งคณะ

9. การรวมหรือแยกตำแหน่ง

ประธานกรรมการบริษัทและกรรมการผู้จัดการไม่เป็นบุคคลเดียวกัน
แต่ประธานกรรมการบริษัทกับประธาน

กรรมการบริหารเป็นบุคคลคนเดียวกัน อย่างไรก็ตาม
บริษัทมีการกำหนดขอบเขตอำนาจของแต่ละตำแหน่งไว้อย่างชัดเจนในอำนาจดำเนินการของบริษัท
จึงทำให้ผู้บริหารดังกล่าวไม่มีอำนาจเบ็ดเสร็จในเรื่องใดเรื่องหนึ่งโดยเฉพาะ รวมทั้ง
อำนาจที่มอบให้กรรมการผู้จัดการ
หรือบุคคลที่ได้รับมอบอำนาจจากกรรมการผู้จัดการจะไม่สามารถอนุมัติรายการที่ตน
หรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

10. ค่าตอบแทนกรรมการและผู้บริหาร

บริษัท ฯ ได้กำหนดค่าตอบแทนของกรรมการและผู้บริหารในระดับที่เหมาะสม
และอยู่ในระดับเดียวกับอุตสาหกรรม ไม่มีการจ่ายค่าตอบแทนที่เกินควร นอกจากนี้
ค่าตอบแทนดังกล่าวยังเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่สูงพอที่จะดึงดูดและรักษากรรมการและผู้บริหารที่มีคุณสมบัติตามที่ต้องการได้
และได้ขออนุมัติจากที่ประชุมผู้ถือหุ้นแล้ว

11. การประชุมคณะกรรมการ

บริษัทจัดให้มีการประชุมคณะกรรมการบริษัทและคณะกรรมการบริหารเดือนละ 1 ครั้ง ในวันพฤหัสบดี

สัปดาห์ที่สองของทุกเดือน และมีการประชุมพิเศษเพิ่มเติมตามความจำเป็น โดยการประชุมแต่ละครั้งได้มีการกำหนดวาระในการประชุมอย่างชัดเจนและมีการส่งหนังสือนัดประชุมพร้อมรายละเอียดล่วงหน้า 7 วัน เพื่อให้คณะกรรมการบริษัทและคณะกรรมการบริหารได้มีเวลาศึกษาข้อมูลอย่างเพียงพอก่อนเข้าร่วมประชุม รวมทั้งได้มีการจดบันทึกการประชุมเป็นลายลักษณ์อักษร และได้จัดเก็บรายงานการประชุมแต่ละครั้งซึ่งผ่านการรับรองจากคณะกรรมการแล้ว

พร้อมให้คณะกรรมการบริษัท คณะกรรมการบริหารและผู้ที่เกี่ยวข้องตรวจสอบได้

  ในปี 2550 บริษัท ฯ ได้ดำเนินการประชุมคณะกรรมการบริษัท เพื่อติดตาม
  และตรวจสอบการทำงาน

คณะกรรมการบริหารและเจ้าหน้าที่บริหาร เพื่อให้เป็นไปตามแผนงานที่วางไว้
โดยในปีนี้จำนวนครั้งที่บริษัทจัดให้มี

การประชุมคณะกรรมการบริษัท รวมทั้งสิ้น 12 ครั้ง ซึ่งเป็นการประชุมวาระสามัญทั้ง 12
ครั้งและจำนวนครั้งที่กรรมการแต่ละรายเข้าร่วมประชุม แสดงรายการดังต่อไปนี้

+------------------+---------------------------------+-----------------+
| ชื่อ-นามสกุล        | ตําแหน่ง                          | จำนวน           |
|                  |                                 | ครั้งที่เข้าร่วมประชุม |
|                  |                                 | /               |
|                  |                                 |                 |
|                  |                                 | จำนว            |
|                  |                                 | นครั้งที่ประชุมทั้งหมด |
+------------------+---------------------------------+-----------------+
| 1. ดร.วิษณุ        | ประธานกรรมการและกรรมการอิสระ     | 12/12           |
| เครืองาม          |                                 |                 |
+------------------+---------------------------------+-----------------+
| 2.               | รองประ                          | 12/12           |
| พลตํารวจโทจารักษ์   | ธานกรรมการและประธานกรรมการบริหาร |                 |
| แสงทวีป           |                                 |                 |
+------------------+---------------------------------+-----------------+
| 3. นายศักดิ์ชัย      | รองประธานกรรมกา                 | 12/12           |
| ธนบุญชัย           | รและประธานกรรมการพิจารณาค่าตอบแทน |                 |
+------------------+---------------------------------+-----------------+
| 4. นายสัญญา       | รองประธานกรรมการและกรรมการสรรหา | 10/12           |
| ศรายุทธ           |                                 |                 |
+------------------+---------------------------------+-----------------+
| 5. นายแพทย์อติรัชต์  | กรรมการและกรรมการผู้จัดการ         | 12/12           |
| จรูญศรี            |                                 |                 |
+------------------+---------------------------------+-----------------+
| 6. นายสมพล       | กรรมการและกรรมการพิจารณาค่าตอบแทน | 12/12           |
| วงศ์อุไร           |                                 |                 |
+------------------+---------------------------------+-----------------+
| 7. นายบัณฑูร       | กรรมการและประธานกรรมการสรรหา    | 11/12           |
| ชุณหสวัสดิกุล        |                                 |                 |
+------------------+---------------------------------+-----------------+
| 8. นายจรัญ        | กรรมการและกรรมการสรรหา          | 10/12           |
| วิวัฒน์เจษฎาวุฒิ      |                                 |                 |
+------------------+---------------------------------+-----------------+
| 9. พลตรีจิระเดช    | กรรมการ/กรรม                    | 11/12           |
| โมกขะสมิต         | การพิจารณาค่าตอบแทนและกรรมการอิสระ |                 |
+------------------+---------------------------------+-----------------+
| 10. นายประมวลชัย  | ประ                             | 12/12           |
| ทวีเศรษฐ์          | ธานกรรมการตรวจสอบและกรรมการอิสระ |                 |
+------------------+---------------------------------+-----------------+
| 11. นายกระจ่าง    | กรรมการ                         | 11/12           |
| จารุพฤกษ์พันธ์       | และกรรมการตรวจสอบและกรรมการอิสระ |                 |
+------------------+---------------------------------+-----------------+
| 12. ดร.วิษณุ       | กรรมการ                         | 11/12           |
| พะลายานนท์        | และกรรมการตรวจสอบและกรรมการอิสระ |                 |
+------------------+---------------------------------+-----------------+

12. คณะอนุกรรมการ

คณะกรรมการบริษัทได้แต่งตั้งอนุกรรมการ เพื่อช่วยในภาระหน้าที่ต่างๆ ดังต่อไปนี้

-   คณะกรรมการบริหาร ได้รับการแต่งตั้งจากคณะกรรมการบริษัท ประกอบด้วยกรรมการบริษัท

จำนวน 4 ท่าน มีหน้าที่การกำกับดูแลกิจการของบริษัท
โดยมีการกำหนดอำนาจดำเนินการของกรรมการบริหารไว้อย่างชัดเจน
สำหรับบริหารงานของบริษัทให้เป็นไปตามนโยบายที่ได้กำหนดไว้ คณะกรรมการบริหาร มีการประชุม
12 ครั้งในปี 2550 สำหรับรายนามของคณะกรรมการบริหาร รวมถึงขอบเขต และอำนาจหน้าที่
ได้ระบุไว้แล้วในหัวข้อการจัดการ

-   คณะกรรมการตรวจสอบ ประกอบด้วยกรรมการอิสระ 3 ท่าน ซึ่งได้รับการแต่งตั้งจากคณะ

กรรมการบริษัท คณะกรรมการตรวจสอบมีการประชุม 3 ครั้งในปี 2550
และได้รายงานการผลการประชุมต่อคณะกรรมการบริษัท สำหรับรายนามของคณะกรรมการตรวจสอบ
รวมถึงขอบเขต และอำนาจหน้าที่ ได้ระบุไว้แล้วในหัวข้อการจัดการ

-   คณะกรรมการพิจารณาค่าตอบแทน ได้รับการแต่งตั้งตามมติคณะกรรมการบริษัท ครั้งที่ 9/2550

เมื่อวันที่ 13 กันยายน 2550 ประกอบด้วยกรรมการบริษัท 3 ท่าน
ทำหน้าที่กำหนดหลักเกณฑ์ในการจ่ายค่าตอบแทนของคณะกรรมการหรือผู้บริหารระดับสูง
และนำเสนอต่อคณะกรรมการบริษัทเพื่อพิจารณาต่อไป สำหรับในปี 2550
คณะกรรมการพิจารณาค่าตอบแทนมีการประชุม 1 ครั้ง

-   คณะกรรมการสรรหา ได้รับการแต่งตั้งตามมติคณะกรรมการบริษัท ครั้งที่ 9/2550 เมื่อวันที่

13 กันยายน 2550 ประกอบด้วยกรรมการบริษัท 3 ท่าน
ทำหน้าที่กำหนดหลักเกณฑ์ในการสรรหาบุคลที่มีคุณสมบัติเหมาะสมเพื่อดำรงตำแหน่งกรรมการ
ที่ปรึกษา และผู้บริหารระดับสูง พร้อมกันนี้จะนำเสนอคณะกรรมการบริษัท
หรือคณะกรรมการบริหารเพื่อพิจารณาแต่งตั้งต่อไป สำหรับในปี 2550 คณะกรรมการสรรหา
มีการประชุม 1 ครั้ง

13. ระบบการควบคุมและการตรวจสอบภายใน

บริษัทให้ความสำคัญต่อระบบการควบคุมภายในสำหรับทั้งระดับบริหารและระดับปฏิบัติการ
จึงได้มีการกำหนดขอบเขตหน้าที่และอำนาจดำเนินการอย่างชัดเจนเป็นลายลักษณ์อักษร
มีการควบคุมดูแลการใช้ทรัพย์สินให้เกิดประโยชน์มากที่สุด
และมีการแบ่งแยกหน้าที่ความรับผิดชอบในการอนุมัติ การบันทึกรายการบัญชีและข้อมูลสารสนเทศ
และการจัดเก็บดูแลทรัพย์สินออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในเกี่ยวกับระบบการเงิน
โดยบริษัทจัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทมีการกำหนดเป้าหมายการดำเนินธุรกิจที่ชัดเจนและสามารถวัดผลการดำเนินงานได้
โดยฝ่ายบริหารและจัดการจะมีการเปรียบเทียบผลการดำเนินงานจริงกับเป้าหมายที่กำหนดไว้เป็นประจำทุกเดือน
โดยจะมีการประเมินปัจจัยความเสี่ยงทั้งที่มาจากภายนอกและภายในที่พบในการดำเนินงาน
วิเคราะห์ถึงปัจจัยที่เป็นสาเหตุและมีการกำหนดมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยง
รวมถึงมอบหมายให้หน่วยงานที่เกี่ยวข้องติดตามความเสี่ยงนั้นๆ อย่างต่อเนื่อง
และรายงานความคืบหน้าต่อคณะกรรมการ

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทและข้อมูลทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
นอกจากนี้ คณะกรรมการได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

สำหรับการควบคุมภายใน
บริษัทได้จัดให้สำนักงานตรวจสอบบัญชีจากภายนอกทำหน้าที่เป็นผู้ตรวจสอบภายใน (Internal
Auditor) ทำการตรวจสอบการปฏิบัติงานเป็นระยะๆ
เพื่อให้มั่นใจว่าระบบการควบคุมภายในของบริษัทเพียงพอที่จะป้องกันความเสี่ยงที่อาจเกิดขึ้นจากการดำเนินธุรกิจ
และได้รายงานผลการตรวจสอบภายในดังกล่าวต่อผู้บริหารและที่ประชุมคณะกรรมการบริษัท
เพื่อแก้ไขและปรับปรุงการปฏิบัติงานด้านต่างๆ ให้มีประสิทธิภาพยิ่งขึ้น

15. ความสัมพันธ์กับผู้ลงทุน

บริษัทยังไม่มีการจัดตั้งส่วนงานด้านผู้ลงทุนสัมพันธ์ขึ้นเป็นการเฉพาะ
แต่ได้มอบหมายให้ผู้จัดการฝ่ายการเงินทำหน้าที่ติดต่อสื่อสารกับผู้ลงทุนสถาบัน
การให้ข้อมูลข่าวสารของบริษัทต่อผู้ถือหุ้น ซึ่งผู้ลงทุนสามารถติดต่อขอรับข้อมูลบริษัทได้ที่
สำนักเลขางานเลขานุการ หมายเลขโทรศัพท์ 0-2366-9900 ต่อ 2702 , 2708 หรือโทร.
1728 และหมายเลขโทรสาร 0-2366-9942 หรือติดต่อผ่านทางอีเมล์ www.sikarin.com

5.  การดูแลเรื่องการใช้ข้อมูลภายใน

บริษัทมีการกำหนดมาตรการป้องกันการที่กรรมการและผู้บริหารจะนำข้อมูลภายในของบริษัทไปใช้เพื่อประโยชน์ส่วนตน
ดังนี้

  1. ห้ามมิให้กรรมการ ผู้บริหาร
  รวมถึงคู่สมรสและบุตรที่ยังไม่บรรลุนิติภาวะใช้ข้อมูลภายในเพื่อทำการซื้อ

ขาย โอน
หรือรับโอนหลักทรัพย์ของบริษัทก่อนข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะอย่างยิ่งในช่วง 1 เดือน ก่อนที่งบการเงินจะถูกเปิดเผยต่อสาธารณชน นอกจากนี้
ภายหลังจากที่ข้อมูลได้ถูกเผยแพร่แล้ว
บุคคลข้างต้นควรละเว้นการซื้อหรือขายหลักทรัพย์จนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว

2. ให้ความรู้แก่กรรมการรวมทั้งผู้บริหารที่มีหน้าที่ที่จะต้องรายงานการถือครองหลักทรัพย์ของตน
คู่สมรส

และบุตรที่ยังไม่บรรลุนิติภาวะ เกี่ยวกับการรายงานการถือครองหลักทรัพย์ของบริษัท
หากกรรมการหรือผู้บริหารรวมถึงคู่สมรส และบุตรที่ยังไม่บรรลุนิติภาวะที่เข้าข่ายมีการซื้อ ขาย โอน
หรือรับโอนหลักทรัพย์ของบริษัทตามที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ที่
สจ. 14/2540 เรื่องการจัดทำและเปิดเผยรายงานการถือหลักทรัพย์
บทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
และตามข้อกำหนดของตลาดหลักทรัพย์แห่งประเทศไทย

6.  บุคลากร

9.6.1 จำนวนพนักงาน

สิ้นสุด ณ วันที่ 31 ธันวาคม 2550 บริษัท ฯ มีพนักงานประจำทั้งสิ้น 1,071 คน
และแพทย์ประจำรวมจำนวน 61 คน โดยมีรายละเอียดดังนี้

+------------------------------+-------------+-------------+----------+
| ประเภทพนักงาน                 | โรงพยาบาล   | โรงพยาบาล   | รวม(คน)  |
|                              |             |             |          |
|                              | ศิครินทร์      | รัทรินทร์      |          |
+------------------------------+-------------+-------------+----------+
| ฝ่ายการแพทย์และพยาบาล          | 540         | 167         | 707      |
+------------------------------+-------------+-------------+----------+
| ฝ่ายบริหารและบัญชีการเงิน         | 319         | 45          | 364      |
+------------------------------+-------------+-------------+----------+
| รวมพนักงานประจำทั้งสิ้น (คน)      | 859         | 212         | 1,071    |
+------------------------------+-------------+-------------+----------+
| แพทย์ประจำ                    | 45          | 10          | 55       |
+------------------------------+-------------+-------------+----------+
| ทันตแพทย์                      | 5           | 1           | 6        |
+------------------------------+-------------+-------------+----------+
| รวมแพทย์ (คน)                 | 50          | 11          | 61       |
+------------------------------+-------------+-------------+----------+

บริษัทมีค่าใช้จ่ายเกี่ยวกับพนักงานในรูปของ เงินเดือน โบนัส เงินประกันสังคม และ สวัสดิการอื่นๆ
ในปี 2550 คิดเป็นจำนวนเงินรวม 276,385,085.- บาท

2.  นโยบายในการพัฒนาพนักงาน

เพื่อสร้างบรรทัดฐานในการปฏิบัติ และเป็นกรอบสำหรับการตัดสินใจที่เกิดขึ้นในแต่ละระดับ
บริษัทจึงได้กำหนดวัฒนธรรมองค์กรขึ้น หรือ The Sikarin Way
พร้อมปลูกฝังให้ปฏิบัติตามอย่างกว้างขวาง และถาวร

+-----------------------------+----------------------------------------+
| วัฒนธรรมองค์กร (Sikarin Way)  | คำนิยาม                                 |
+-----------------------------+----------------------------------------+
| ทัศนคติที่ดี                     | สร้างความสำเร็จร่วมกัน                     |
+-----------------------------+----------------------------------------+
| มีความเป็นหนึ่ง                 | ประสานพลัง                              |
+-----------------------------+----------------------------------------+
| รู้ซึ้งจริงใจ                    | เข้าใจคนอื่นก่อนคนอื่นเข้าใจเรา               |
+-----------------------------+----------------------------------------+
| แจ่มใสทุกวัน                   | สนุกกับการทำงาน                          |
+-----------------------------+----------------------------------------+
| ประหยัด                      | ใช้ทรัพยากรตามลำดับความสำคัญ               |
+-----------------------------+----------------------------------------+
| สร้างสรรค์                    | เปลี่ยนแปลงและพัฒนาสิ่งใหม่                  |
+-----------------------------+----------------------------------------+
| มุ่งมั่นลูกค้า                    | มีเป้าหมายเพื่อให้บริการเกินความคาดหวังแก่ลูกค้า  |
+-----------------------------+----------------------------------------+

และเนื่องจากการประกอบธุรกิจโรงพยาบาล
ทําให้บริษัทมีความจําเป็นต้องใช้บุคลากรที่มีความเชี่ยวชาญพิเศษ เช่น แพทย์ เภสัชกร
และพยาบาลวิชาชีพ เป็นต้น ดังนั้น บริษัทอาจได้รับผลกระทบจากการขาดแคลนบุคลากรดังกล่าว
เนื่องจากการประกอบธุรกิจโรงพยาบาลเอกชนในปัจจุบันมีการแข่งขันกันในด้านการให้บริการค่อนข้างสูง
ซึ่งการพัฒนาบุคลากรดังกล่าวให้มีความชำนาญจำเป็นต้องใช้ระยะเวลานาน
ทําให้บุคลากรดังกล่าวเป็นที่ต้องการอย่างมากของโรงพยาบาลเอกชนชั้นนำอื่นๆ

เพื่อลดความเสี่ยงดังกล่าว
ผู้บริหารได้กำหนดเป้าหมายที่ชัดเจนในการส่งเสริมให้พนักงานมีความเจริญก้าวหน้าและสามารถเติบโตได้อย่างต่อเนื่อง
ด้วยระบบการยกย่องชมเชยพนักงาน
ระบบการให้รางวัลที่จูงใจต่อผู้ปฏิบัติงานที่ประพฤติดีและมีความสามารถ
มีการส่งเสริมด้านการศึกษาและฝึกอบรมในแต่ละสาขาวิชาชีพอย่างต่อเนื่อง
จัดให้มีกิจกรรมเสริมสร้างคุณภาพชีวิต และจัดสวัสดิการในรูปแบบต่างๆ
ให้ทัดเทียมกับผู้ประกอบการรายอื่น เพื่อเป็นการรักษาบุคลากรของบริษัทเอาไว้
ส่งผลให้พนักงานส่วนใหญ่มีความผูกพันและทำงานกับบริษัทฯ อย่างต่อเนื่องในระยะยาว